ธปท.ชี้ภาคอสังหาฯยังไม่น่าห่วง
ธปท.ยืนยันการขยายตัวของภาคอสังหาริมทรัพย์ยังไม่น่าวิตก แม้จะมีบางจุดที่โตมากเป็นพิเศษ เชื่อสถาบันการเงินเข้มแข็งกว่าในอดีตพอรับมือได้
27 มิ.ย. 2555

ธปท.ยืนยันการขยายตัวของภาคอสังหาริมทรัพย์ยังไม่น่าวิตก แม้จะมีบางจุดที่โตมากเป็นพิเศษ เชื่อสถาบันการเงินเข้มแข็งกว่าในอดีตพอรับมือได้
นายไพบูลย์ กิตติศรีกังวาน ผู้ช่วยผู้ว่าการ สายนโยบายการเงิน ธนาคารแห่งประเทศไทย(ธปท.) กล่าวว่า เท่าที่ติดตามดูการขยายตัวของภาคอสังหาริมทรัพย์ในช่วงนี้ ไม่พบประเด็นที่น่าวิตก ไม่ว่าจะดูยอดการขยายตัวของสินเชื่อ หรือแนวโน้ม แต่ก็อาจจะมีบางจุดที่อาจจะมีการซื้อขายมากเป็นพิเศษ แต่ถ้าดูโดยรวมๆของภาคอสังหาริมทรัพย์เรายังเชื่อว่ายังไม่มีสัญญาณอะไรที่จะนำไปสู่ปัญหาฟองสบู่เหมืนอในอดีต
“ตอนนี้ยังไม่มีอะไรน่าวิตก แต่เราก็ยังต้องติดตามดูภาคอสังหาริมทรัพย์ต่อไป แต่ก็คิดว่าไม่น่าห่วง เพราะอย่างน้อยฐานะของสถาบันการเงินไทยในปัจจุบันก็เข้มแข็งและมีเสถียรภาพมากกว่าในอดีต” นายไพบูลย์ กล่าว